Лев Толстой
Лъвът и мишката

Превод от руски: Ангел Каралийчев, —

chitanka.info

Лъвът спял. Мишката се затекла по тялото му. Той се пробудил и я хванал. Мишката се замолила да я пусне, тя рекла:

— Ако ме пуснеш, и аз ще ти направя добро.

Лъвът се засмял, че мишката обещавала да му стори добро, и я пуснал.

По-късно ловци хванали лъва и го вързали с въже за едно дърво. Мишката чула лъвския рев, дотърчала, прегризала въжето и казала:

— Помниш ли, ти се смееше, не мислеше, че аз мога да ти сторя добро, а сега виждаш — случва се и от мишка добро.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.